|  |  |  |
| --- | --- | --- |
| Cali |  |  |
| Τίτλος: Το κλίμα αλλάζει – Αλλάζω και εγώ Φορέας: Εργαστήριο Περιβαλλοντικών Χημικών Διεργασιών (ΕΠΕΧΗΔΙ), Τμήμα Χημείας, Πανεπιστήμιο Κρήτης |  | Θεματική: Φροντίζω το Περιβάλλον **Υποθεματική: Κλιματική αλλαγή****Απευθύνεται σε μαθητές/τριες:** Γυμνασίου**Διάρκεια:**7 διδακτικές ώρες  |
|  |  |  |
| Επικοινωνία: Κανακίδου Μαρία, Καθηγήτρια Τμήματος Χημείας Πανεπιστημίου Κρήτης. email: mariak@uoc.gr, /τηλ. +30-2810545162Ιστοσελίδα: [http://finokalia.chemistry.uoc.gr](http://finokalia.chemistry.uoc.gr/)**Περιγραφή** Το προτεινόμενο υλικό, μέσα από την αλληλεπίδραση με τα Προγράμματα Σπουδών, στοχεύει στο να εισάγει - μια διεπιστημονική προσέγγιση της διδασκαλίας της κλιματικής αλλαγής στο Γυμνάσιο συμβάλλοντας στην καλλιέργεια δεξιοτήτων και στην αλλαγή στάσεων. Παράλληλα, εστιάζει στην ολιστική προσέγγιση της κλιματικής αλλαγής, μέσα από δραστηριότητες που προσεγγίζουν τα αίτια και τα αποτελέσματα του φαινομένου αλλά και δραστηριότητες που στοχεύουν στην ευαισθητοποίηση των μαθητών για θέματα προσαρμογής στην αλλαγή του κλίματος και μετριασμού των επιπτώσεων από αυτή την αλλαγή. Το υλικό περιλαμβάνει 7 εργαστήρια και είναι δομημένο έτσι ώστε α) να υπάρχει νοηματική συνέχεια στο προς μελέτη θέμα  και β) να ακολουθεί τα βήματα της επιστημονικής/εκπαιδευτικής μεθοδολογίας με διερεύνηση, με τους μαθητές να θέτουν ερωτήματα, να κάνουν υποθέσεις, να διερευνούν, να καταλήγουν μόνοι τους σε συμπεράσματα και να εφαρμόζουν/γενικεύουν τη νέα γνώση. Παρέχει επίσης τη δυνατότητα σε εκπαιδευτικούς και μαθητές να αναλύσουν πραγματικά περιβαλλοντικά δεδομένα προκειμένου να καταλήξουν σε συμπεράσματα.**Γνωστικοί Στόχοι - Στοχευόμενες δεξιότητες**Οι στόχοι που τίθενται είναι:Σ1. Απόκτηση βασικών γνώσεων για το κλίμα στον πλανήτη, τους παράγοντες που το επηρεάζουν, και τα αποτελέσματα της αλλαγής του.Σ2. Καλλιέργεια δεξιοτήτων ώστε οι μαθητές/τριες να είναι σε θέση να προσεγγίζουν κριτικά την κλιματική αλλαγή, αναγνωρίζοντας τους επιστημονικά τεκμηριωμένους ισχυρισμούς, αποτιμώντας υπεύθυνα και κριτικά τις πληροφορίες και το υλικό που διακινείται από τα ΜΜΕ και το διαδίκτυο.Σ3. Εξοικείωση των μαθητών/τριων με την επιστημονική/εκπαιδευτική μέθοδο με διερεύνηση καθώς και με τον τρόπο που οι επιστήμονες συλλέγουν και επεξεργάζονται περιβαλλοντικά δεδομένα ώστε να καταλήξουν σε συμπεράσματα. Σ4. Εξοικείωσή των μαθητών/τριων με έννοιες και όρους που χρησιμοποιούνται από την επιστημονική κοινότητα και αναπαράγονται από τα ΜΜΕ για την περιγραφή των αιτιών και των επιπτώσεων της κλιματικής αλλαγής.Σ5. Καλλιέργεια δεξιοτήτων λήψης αποφάσεων και επίλυσης προβλημάτων, που θα χρησιμοποιήσουν οι μαθητές/τριες για να αντιμετωπίσουν τωρινές και μελλοντικές προκλήσεις της κλιματικής αλλαγής.  Σ6. Διάχυση των αποτελεσμάτων που προέκυψαν από τις δραστηριότητες του εργαστηρίου προς την ευρύτερη εκπαιδευτική κοινότητα και την τοπική κοινωνία.  |  | **Σύνδεση με το Π.Σ:** Φυσική, Χημεία, Βιολογία, Μαθηματικά, Γεωγραφία, Νεοελληνική Γλώσσα - Κείμενα, Πληροφορική, Καλλιτεχνικά**Εκτυπώσιμο Υλικό: Ναι****Ψηφιακό Υλικό: Ναι**- |
| **Αξιολόγηση**Περιλαμβάνονται ερωτηματολόγια τα οποία απευθύνονται σε μαθητές και εκπαιδευτικούς. |